text: 2013. 17 de febrer: Exposició pública dels treballs de la Júnior First Lego League (Jr.FLL) | Club Bombeta Blog
  ← 2013. Cavalcada de Reis al Club Bombeta
  2013. 23 de març: Visita a Lleida Expotren →
  2013. 17 de febrer: Exposició pública dels treballs de la Júnior First Lego League (Jr.FLL)
  Posted on 4 febrer, 2013	by enginyerscatalunya
  Diumenge dia 17 de febrer de les 10:00 a les 13:00 va tenir lloc al Col·legi Sant Joan Bosco – Salesians d'Horta, la presentació pública dels treballs de la Jr. First Lego League.
  Junior FIRST LEGO League (Jr.FLL) és un repte dirigit a joves de 6 a 9 anys, centrat en la promoció de l'interès per la ciència i la tecnologia. És un programa pràctic dissenyat per captar la curiositat dels participants i dirigir-la cap al descobriment de les possibilitats de millorar el món que els envolta.
  El Club Bombeta hi va participar a la convocatòria d'enguany a Barcelona amb dos equips de 8 nens i nenes (el JJEC MAC Millenium i el LEGOTIC) que han estat treballant durant els últims quatre mesos sobre un projecte de maqueta que demostra automatismes que es poden aportar per ajudar als problemes de mobilitat de la gent gran.
  Al mateix temps va tenir lloc la competició de First Lego League de joves de 10 a 16 anys que presenten un repte del món real, mitjançant la construcció de robots que realitzen una sèrie de tasques en un terreny de joc que fa referència a la temàtica del repte.
  Aqui teniu l'evolució de com s'ha realitzat els projectes dels equips (making of). Cliqueu a sobre de cada requadre:
  MOLTES FELICITATS BOMBETES!! Ho heu fet realment bé!! Ara ja us heu d'anar preparant pel repte de l'any vinent!!
  Trobareu les fotos de la presentació dels nostres equips bombetes punxant damunt la foto. Esperem que us agradin!